-2017թ-ին և մարզպետարանի կողմից իրականացված նախաձեռնությունների ու ծրագրերի շնորհիվ մենք արձանագրել ենք մի շարք ձեռքբերումներ։ Հարկ եմ համարում նշել, որ 2017թ․ գրեթե բոլոր բնագավառներում Արարատի մարզը հանրապետությունում ճանաչվել է առաջինը՝ շնորհիվ ՀՀ կառավարության, մարզպետարանի, համայնքների ղեկավարների և հանրապետական գործադիր մարմինների համատեղ ու համաձայնեցված գործողությունների։ Մասնավորապես՝ տարեսկզբին մարզպետարանի աջակցությամբ կազմվել են համայնքների զարգացման հնգամյա ծրագրերը, առաջինը ՀՀ-ում նախաձեռնել և ստեղծել ենք «Համայնքների էլեկտրոնային անձնագիրը», որն ամբողջական տեղեկատվություն է պարունակում տվյալ համայնքի մասին և հնարավորություն ընձեռում եռամսյակը մեկ թարմացնել առկա բազան, որը հնարավոր ներդրողներին հնարավորություն կտա ծանոթանալով համայնքի կարողություններին՝ ներդրումներ կատարել։ Համայնքների բյուջեների հավաքագրման գործընթացը ևս մեր մարզում ընթացել է սահուն, հատկապես սեփական եկամուտների հավաքագրման մասով ունեցել ենք 106․5 տոկոս կատարողական, որն ամենաբարձր ցուցանիշն է բոլոր մարզերի հետ համեմատականում։